Mõned sokud ei taha sarvedest loobuda
#000000
Rajakaamera on kinni püüdnud hetke, kus Viljandimaal tegutsev sokk on senini eelmise aasta sarvedega.
#000001
Kui nädala alguses näitasime rajakaamera pilti Põlvamaalt, kus sokul juba sarved kasvavad, siis nüüd saadeti EJS-i toimetusele pilt Viljandimaalt, kus sokul on veel eelmise aasta sarved peas.
#000002
Tavaliselt hakkavad isase metskitse sarved kasvama umbes aastavahetusel, olles kasvuperioodil ümbritsetud pehme velvetisarnase nahaga. Kevadest sügiseni on sokul peas sarved ja sel ajal on sugupooli kerge eristada. Kevadel saavad sarved valmis, vanematel sokkudel pisut varem (aprillis), noorematel hiljem. Aastane sokupoiss võib veel juuniski olla karvaste sarvedega.
#000003
Seejärel vabastatakse sarved vastu põõsaid ja puutüvesid hõõrudes nahast, misjärel need on valmis sihipäraseks kasutamiseks. 2-3 harulised sarved on ideaalsed turniirirelvad – oma liigikaaslast niisugustega tappa on pea võimatu, küll aga sobivad tugevama selgitamiseks. Sarved kukuvad peast sügisel, vanematel enne, noorematel hiljem.
#000004